તને વરસાદમાં હજુય લોંગ ડ્રાઇવ પર જવાનું યાદ આવે છે ? મને તો ઓફિસમાં બેઠી હોઇ ને વરસાદ પડે એટલે ઘરે અગાશી પર સુકવેલા કપડા ફરી ધોવાની મગજમારી યાદ આવી જાય છે. છતાય એ ચિંતા સાથે ઘરે આવું એટલે પહેલા મારા સસરા અને હસબન્ડ માટે ગરમા-ગરમ ‘ભજીયા’ બનાવીને એમને ખુશ કરી દઉં છું. તું નસીબદાર છે, બ્રેકફાસ્ટમાં બટેટાપૌઆ મળે તો છે. હું પણ મારા પરિવારના તમામ માટે બ્રેકફાસ્ટ બનાવું છું. પણ મારા માટે તો ગ્રીન-ટી, ડાયટ બિસ્કીટ કે ખાખરા જ હોય છે. વજન મારું વધી ગયું છે, એટલે ડાયેટિંગ ચાલુ કર્યું છે.